

ที่ มท ๐๘16.3/ว กรมส่งเสริมการปกครองท้องถิ่น

ถนนนครราชสีมา กทม. ๑๐๓๐๐

มีนาคม 2562

เรื่อง ประกาศผลการคัดเลือกผู้บริหารสถานศึกษาดีเด่น และครูดีเด่นสังกัดองค์กรปกครองส่วนท้องถิ่น  
ประจำปี 2561 และแจ้งกำหนดการรับรางวัลของมูลนิธิช่วยการศึกษาท้องถิ่น

เรียน ผู้ว่าราชการจังหวัด ทุกจังหวัด

อ้างถึง 1. หนังสือกรมส่งเสริมการปกครองท้องถิ่น ด่วนที่สุด ที่ มท 0816.3/ว 858 ลงวันที่ 10 มกราคม 2562

2. หนังสือกรมส่งเสริมการปกครองท้องถิ่น ที่ มท 0816.3/ว 847 ลงวันที่ 4 มีนาคม 2562

สิ่งที่ส่งมาด้วย 1. สำเนาประกาศกรมส่งเสริมการปกครองท้องถิ่น เรื่อง ผลการคัดเลือกผู้บริหารสถานศึกษาดีเด่น

สังกัดองค์กรปกครองส่วนท้องถิ่น ประจำปี 2561 ลงวันที่ มีนาคม 2562 จำนวน 1 ฉบับ

2. สำเนาประกาศกรมส่งเสริมการปกครองท้องถิ่น เรื่อง ผลการคัดเลือกครูดีเด่น

สังกัดองค์กรปกครองส่วนท้องถิ่น ประจำปี 2561 ลงวันที่ มีนาคม 2562 จำนวน 1 ฉบับ

3. สำเนาประกาศกรมส่งเสริมการปกครองท้องถิ่น เรื่อง ผลการสอบแข่งขันโครงการแข่งขันคนเก่ง

ในโรงเรียนท้องถิ่นฯ ประจำปีการศึกษา 2561 ลงวันที่ 4 มีนาคม 2562 จำนวน 1 ฉบับ

4. กำหนดการพิธีมอบรางวัล จำนวน 1 แผ่น

ตามที่กรมส่งเสริมการปกครองท้องถิ่นร่วมกับมูลนิธิช่วยการศึกษาท้องถิ่นได้จัดโครงการคัดเลือกผู้บริหารสถานศึกษาดีเด่น สังกัดองค์กรปกครองส่วนท้องถิ่น ประจำปี 2561 โครงการคัดเลือกครูดีเด่น สังกัดองค์กรปกครองส่วนท้องถิ่น ประจำปี 2561 และโครงการแข่งขันคนเก่งในโรงเรียนท้องถิ่น ระดับประเทศ ประจำปีการศึกษา 2561 เพื่อคัดเลือกผู้บริหารสถานศึกษา และข้าราชการครู/พนักงานครู และนักเรียน สังกัดองค์กรปกครองส่วนท้องถิ่น เพื่อเข้ารับรางวัลจากกรมส่งเสริมการปกครองท้องถิ่นและมูลนิธิช่วยการศึกษาท้องถิ่น ความละเอียดทราบแล้ว นั้น

บัดนี้ กรมส่งเสริมการปกครองท้องถิ่นได้ดำเนินการคัดเลือกผู้บริหารสถานศึกษาดีเด่น และครูดีเด่นสังกัดองค์กรปกครองส่วนท้องถิ่น ประจำปี 2561 เรียบร้อยแล้ว และประกาศผลการสอบแข่งขันโครงการแข่งขันคนเก่งในโรงเรียนท้องถิ่น ระดับประเทศ ประจำปีการศึกษา 2561 เรียบร้อยแล้ว ซึ่งผลการคัดเลือกปรากฏตามประกาศกรมส่งเสริมการปกครองท้องถิ่นที่ส่งมาพร้อมนี้ โดยกำหนดจัดพิธีมอบรางวัลในวันที่ 26 มีนาคม 2562 ณ ห้องธนบุรีฮอลล์ โรงแรมริเวอร์ไซด์ เขตบางพลัด กรุงเทพมหานคร จึงขอความร่วมมือจังหวัดแจ้งองค์กรปกครองส่วนท้องถิ่นประชาสัมพันธ์ประกาศผลการคัดเลือกดังกล่าวให้ผู้บริหารสถานศึกษา ครู และบุคลากรในสังกัดทราบโดยทั่วกัน พร้อมทั้งให้องค์กรปกครองส่วนท้องถิ่นที่ได้รับรางวัลดำเนินการ ดังนี้

1. โครงการคัดเลือกผู้บริหารสถานศึกษา สังกัดองค์กรปกครองส่วนท้องถิ่น ประจำปี 2561 และโครงการคัดเลือกครูดีเด่น สังกัดองค์กรปกครองส่วนท้องถิ่น ประจำปี 2561

อนุญาตให้ผู้บริหารสถานศึกษา ข้าราชการครู/พนักงานครูในสังกัดเดินทางไปรับรางวัลตามวัน เวลา และสถานที่ที่กำหนด โดยรับรายงานตัวตั้งแต่เวลา 07.00 – 08.00 น. สำหรับการแต่งกาย ผู้บริหารสถานศึกษาแต่งกายด้วยชุดสูทสากลหรือผ้าไทย ข้าราชการครู/พนักงานครูที่ได้รับรางวัลแต่งกายด้วย  
ชุดเครื่องแบบสีกากีคอพับแขนยาว (ไม่สวมหมวก)

/2. โครงการ...

- 2 -

2. โครงการแข่งขันคนเก่งในโรงเรียนท้องถิ่น ระดับประเทศ ประจำปีการศึกษา 2561

อนุญาตให้ครูผู้รับผิดชอบนำนักเรียนที่ได้รับรางวัลเดินทางไปรับรางวัลตามวัน เวลา และสถานที่ที่กำหนด โดยรับรายงานตัวตั้งแต่เวลา 07.00 – 08.00 น. สำหรับการแต่งกาย นักเรียนแต่งกายด้วยชุดเครื่องแบบนักเรียน ครูผู้รับผิดชอบนำนักเรียนมารับรางวัล/ผู้ปกครองแต่งกายด้วยชุดสุภาพ

3. ให้ผู้บริหารสถานศึกษา ข้าราชการครู/พนักงานครู นักเรียน และครูผู้รับผิดชอบนำนักเรียนเข้ารับรางวัล ตามข้อ 1 และ 2 เบิกค่าใช้จ่ายในการเดินทางไปราชการจากองค์กรปกครองส่วนท้องถิ่นต้นสังกัด ตามระเบียบกฎหมาย และหนังสือสั่งการที่เกี่ยวข้อง

จึงเรียนมาเพื่อโปรดพิจารณาดำเนินการต่อไป

ขอแสดงความนับถือ

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐00 ต่อ 5313

โทรสาร ๐-๒๒๔๑-๙๐๒๑-๓ ต่อ 218

ผู้ประสานงาน นางสาวเอมอร เสือจร โทร. 09-1009-1321